《暮春联句九首》
宋代·许月卿

燮调能十雨，具训微三风。
希圣如颜子，何时笑叔通。
明经徒为利，秽史不能公。
落落经纶腹，悠悠锦绣胸。
茶烟禅榻上，花蕊酒杯中。
皇览方佳少，青衫已秃翁。
凄凉语棐话，寂寞教咸忠。
青嶂鹤仙返，白杨鸦夜讧。
庭前双桂树，堂上六经丰。
皇帝春秋盛，车书夷夏同。
移忠聊士诺，独善未妨穷。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。